อยากทราบว่า พึ่งถอนฟันมาได้ 1 ชั่วโมงแล้ว สามารถดื่มชาเย็นที่เป็นขวดได้ไหมครับ หรือดื่มได้เฉพาะน้ำเปล่าครับ
สวัสดีค่ะ หลังหารถอนฟัน ควรปฏิบัติตัวดังนี้- กัดผ้าก๊อซไว้ประมาน 1 ชั่วโมง หากมีเลือดออกก็ให้กลืน ห้ามดูดแผลหรือเลือด และห้ามบ้วนน้ำหรือน้ำลาย เมื่อครบ 1 ชั่วโมง ให้นำผ้าก๊อซออก หากยังมีเลือดไหลอยู่ ให้เปลี่ยนอันใหม่แล้วกัดต่อ- งดบ้วนน้ำและน้ำลายต่อหลังจากถอนฟันไปแล้ว 2-5 ชั่วโมง- งดสูบบุหรี่หรือทานเครื่องดื่มแอลกฮอล์ 24 ชั่วโมง- ใน 24 ชั่วโมงแรกควรงดการแปรงฟันไปก่อน และหลีกเลี่ยงการแปรงฟันตรงบริเวณที่ถอนฟันนาน อีก 1-2 วัน- ใช้เจลประคบเย็นตรงบริเวณที่บวมและปวดสำหรับอาหาร หากไม่มีเลือดออกแล้ว สามารถที่จะทานได้ โดยควรทานอาหารอ่อน อาหารที่นุ่ม ไม่แข็งหรือต้องเคี้ยวมากไป ห้ามทานอาหารรสจัด ห้ามทานอาหารที่ร้อน สำหรับเครื่องดื่มเย็น สามารถที่จะดื่มได้ แต่ห้ามใช้หลอดดูด ให้ดื่มกับแก้วน้ำค่ะ